als_Latn dik_Latn sag_Latn
Në vitin 2013 The Economist emëroi Uruguain si shteti i vitit, ndërsa presidenti i saj Hose Muhika është një president tepër modest, ai është i njohur për titullin si Presidenti më i varfër në botë. Por, populli e don atë për shkak edhe të urtësisë që ai posedon.
World.Mic përzgjodhi disa nga mesazhet e tij më të fuqishme si president, të cilët në vazhdim do ti transmeton portali Shqipmedia:
1.Për legalizimin e marihuanës.
Kur është pyetur për rezistencën ndaj legalizimit të marihuanës ai është përgjigjur:
Gjithmonë ka qenë kështu me ndryshimet. Në vitin 1913 u miratua ligji për divorc si një e drejtë e grave në Uruguaj. E dini se çka thuhej atëherë? Se familjet do të shkatërohen, se ky është fundi i shoqërisë. Gjithmonë kanë egzistuar pikpamje konzervative dhe tradicionale të cilat kanë patur frikë nga ndryshimet. Kur isha i ri dhe shkoja për të vallëzuar, patjetër e kishim të veshnim kostume përndryshe nuk na lejonin të hynim e të vallzonim. Mendoj që sot askush nuk veshet ashtu kur shkon të argëtohet.
2.Për materializmin
Sakrifikojmë materialet e vjetra dhe tani jemi të preokupuar me zotin e tregut. Ai organizon ekonominë, politikën, stilin e jetës, kartat e kreditit dhe na jep një lumturi të rejshme. Me sa duket jemi të lindur vetëm për të konsumuar atë, dhe në momentin që nuk mund ta bëjmë më tepër fillojmë të ndjehemi të frustruar, vuajmë për shkak të varfërisë dhe tërhiqemi në një nga botat tona.
3.Për abortin dhe martesat e gjinive të njejta
Në një intervistë për agjencinë braziliane O Globo Muhika ka thënë: Parimi është shumë i thjeshtë, duhet të njihen faktet. Aborti është i vjetër sa edhe vetë bota. Martesa në mes gjinive të njejta është po ashtu një fenomen i vjetër, lexoni për Julij Cezarin, Aleksandrin e Madh. Nuk mund të thuhet se është një fenomen modern, kur ajo është më e vjetër se ne. kjo gjë është një realitet objektiv që egziston. Nëse nuk legalizohet kjo do të thotë një vuajtje e panevojshme për ta.
4.Për vitet e tij
Është e trishtueshme që një gjysh 80 vjeçar është mendjehapur. Njerëzit e moshuar nuk janë të moshuar për shkak të viteve, por për atë se çka është në kokën e tyre. Ata frigësohen nga pleqëria, ndërsa nuk frigësohen nga ajo se çka ndodh nëpër rrugë?.
5.Për sekretin e një jete më të lumtur
Njeriu duhet të jetojë në harmoni me mendimet e veta, të jetë ashtu siç është dhe të mos përpiqet ti imponojë kriteret e veta tek të tjerët. Nuk pres që njerëzit të jetojnë si unë. Dua që ta respektoj lirinë e të tjerëve, por edhe e mbroj timen. Dhe kjo vjen nga guximi të thuash mendimin tënd edhe atëherë kur të tjerët nuk ndajnë mendim të njejtë me ty.
6.Për varësitë
Më e keqe se droga është trafikimi me drogë. Drogat janë sëmundje dhe nuk mendoj se janë të mira, as se edhe marihuana është e mirë. Të njejtën gjë e mendoj edhe për cigaret. Asnjë varësi nuk është e mirë, këtu e përfshi edhe alkoholin. E vetmja varësi e mirë është dashuria, harroni të tjerat.
7.Për atë se e konsiderojnë si presidentin më të varfër në botë
Unë nuk jam presidenti më i varfër në botë. I varfër është ai njeri që i duhen shumë për të jetuar. Stili i jetës time është rezultat i plagëve të mija. Unë jam i biri i historisë time. Ka patur shumë vite kur kam qenë i lumtur vetëm për shkakun se kam patur ku të shtrihem.
8.Për modestinë e tij
Që kur fillojnë politikanët të hypin në shkallë menjëherë bëhen mbretër. Nuk e di se si funksionon kjo gjë, por një gjë e di se republikat janë të krijuara që askush të mos jetë më shumë se dikush tjetër. Sot ju duhet një pallat, tepih të kuq dhe shumë njerëz pas shpine, gjë që mendoj se është e tmerrshme.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn